
SELETUSKIRI
Narva Linnavolikogu määruse „Narva Linnavolikogu 09.06.2005 määruse nr 18/56 „Linnavara võõrandamise kord” muutmine” eelnõu juurde

Määruse „Narva Linnavolikogu 09.06.2005 määruse nr 18/56 „Linnavara võõrandamise kord” muutmine” eelnõu (edaspidi määruse eelnõu) on koostatud kohaliku omavalitsuse korralduse seaduse § 22 lõike 1 punkti 6 alusel, mille kohaselt volikogu ainupädevusse kuulub linnavara valitsemise, kasutamise ja käsutamise korra kehtestamine.

Määruse eelnõu väljatöötamisel võeti arvesse seoses ülemaailmse sügava majanduskriisiga tekkinud probleeme, mille tagajärjel on tekkinud muuhulgas ka kinnistute ostu-müügi tehingute teostamise langus. Viimasel ajal on paljud firmad sattunud rahalistesse raskustesse: laenu- ja liisingumaksete, maksude ja tarnijatele materjalide eest tasumisel, mistõttu tekib debitoorne võlgnevus.   

Tulude laekumiseks linnaeelarvesse on vaja säilitada müügilepingute esimese sissemakse määr, so mitte vähem kui 20%. 
Korra punkti 74 kehtiva redaktsiooni järgi võib linnavara võõrandada, tasudes ostuhinda järelmaksuga, kusjuures ostja peab tasuma 50% müügihinnast enne müügilepingu sõlmimist või selle sõlmimise ajal, ning järelmaksu tasumine ei või olla rohkem kui 3 aastat.

Seoses majanduskriisiga tehakse ettepanek muuta Linnavara võõrandamise korra punkti 74 ning sätestada järelmaksuga ostmisel ettemaksu vähemalt 20% ulatuses ning järelmaksu tasumise võimalust mitte rohkem kui 5 aastaks.
Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavolikogu määruse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

Ülaltoodust lähtuvalt tuleb vormistada Narva Linnavolikogu 09.06.2005 määruse nr 18/56 „Linnavara võõrandamise kord” muutmine vastava linnavolikogu määrusega.

